Anexa nr.1 la H.C.L. nr.     din  
    

CONTRACT
de delegare directă a gestiunii serviciului public de
alimentare cu apă și de canalizare al Comunei Făcăeni, județul Ialomița



CAPITOLUL I 
Părți contractante 

    Unitatea administrativ-teritorială Comuna Făcăeni, C.I.F. 4365379, cu sediul în localitatea Făcăeni, str. Primăriei nr. 55, județul Ialomița, reprezentată prin Nuți ROȘU, având funcția de primar, pe de o parte, în calitate de delegatar,    
 și 
   Operatorul S.C. UTILITATI SI GOSPODARIRE COMUNALA FĂCĂENI S.R.L., persoana juridica romana cu sediul in comuna Făcăeni, strada Primariei, nr. 55, jud. Ialomita, inregistrata la Oficiul Registrului Comertului sub nr. J/21/83/2017,  C.U.I 37147680,  reprezentată prin Aurelian LAZĂR  in calitate de administrator, pe de altă parte, în calitate de delegat, 
    au încheiat prezentul contract de delegare a gestiunii.  

   CAPITOLUL II 
  Obiectul contractului de delegare a gestiunii 

   Art.1. Obiectul contractului de delegare a gestiunii constă în dreptul și obligația de a furniza/presta serviciul public de alimentare cu apă și de canalizare al Comunei Făcăeni, jud. Ialomița, inclusiv dreptul și obligația de a administra și de a exploata infrastructura tehnico-edilitară aferentă serviciului public de alimentare cu apă și de canalizare al Comunei Făcăeni, jud. Ialomița, în aria administrativ-teritorială comuna Făcăeni. 
   Art.2. Obiectivele delegatarului sunt: 
· îmbunătățirea condițiilor de viață ale utilizatorilor prin promovarea calității și eficienței acestor servicii; 
· dezvoltarea durabilă a serviciilor; 
· protecția mediului înconjurător. 
   Art.3. Categoriile de bunuri ce vor fi utilizate de operator în derularea contractului sunt  urmatoarele: 
- bunuri de retur – sunt bunurile transmise cu titlu gratuit în administrarea delegatului, inclusiv cele realizate pe durata contractului de delegare în scopul îndeplinirii obiectivelor delegării și care, la încetarea contractului, revin de plin drept gratuit, în bună stare, exploatabile și libere de orice sarcini sau obligații delegatarului. În cazul încetării contractului înainte de termen, delegatarul este îndreptățit să primească valoarea neamortizată a bunurilor realizate din fondurile sale; 
- bunuri de preluare - sunt bunuri de preluare acele bunuri care la încetarea contractului de delegare revin delegatarului, în mod gratuit, 
- bunuri proprii - sunt bunuri proprii acele bunuri care la încetarea contractului rămân în proprietatea delegatului.  
   CAPITOLUL III 
    Dispoziții generale 

   Art.4. - Contractul de delegare a gestiunii are ca anexe obligatorii următoarele: 
- caietul de sarcini al serviciului public de alimentare cu apă și de canalizare al Comunei Făcăeni, jud. Ialomița;
- regulamentul serviciului public de alimentare cu apă și de canalizare; 
- inventarul bunurilor mobile și imobile, proprietate publică sau privată a Comunei Făcăeni; 
- indicatorii de performanți ai serviciului public de alimentare cu apă și de canalizare al Comunei Făcăeni, jud. Ialomița,
- strategia tarifară 2023 - 2027;
- planul anual de evoluție a prețurilor;
  - procesul-verbal de predare-preluare a bunurilor .  




CAPITOLUL IV 
  Durata contractului 

   Art.5. Durata contractului de delegare a gestiunii este de 5 ani de la data semnării contractului, cu posibilitatea de prelungire. 
 
COPITOLUL V 
Redevența 

    Art.6. Consiliul local nu stabileşte redevenţă în sarcina delegatului, acesta fiind o societate comercială care funcţionează în subordinea consiliului local, cu unic acționar „Comuna Făcăeni”. 

   CAPITOLUL VI 
  Drepturile părților
    Drepturile delegatului 
   Art.7. Delegatul are următoarele drepturi: 
a) să exploateze în mod direct, pe riscul și pe răspunderea sa, bunurile, activitățile și serviciile publice care fac obiectul contractului de delegare a gestiunii; 
b) să încaseze contravaloarea serviciului prestat; 
c) să inițieze modificarea și/sau completarea prezentului contract, în cazul modificării reglementărilor și/sau a condițiilor tehnico-economice care au stat la baza încheierii acestuia; 
d) să aplice prețul/tariful aprobat, conform legislației în vigoare;  
e) să încheie contracte de furnizare/prestare a serviciului cu toți utilizatorii;
f) să propună ajustarea și modificarea prețurilor/tarifelor, conform legislației în vigoare.
   
 Drepturile delegatarului 
   Art.8. Delegatarul are următoarele drepturi: 
a)  de a stabili și de a aproba programele de reabilitare, extindere și modernizare a dotărilor existente, cu consultarea delegatului; 
b) de a corela cu programele de dezvoltare economico-socială a localitaților și de amenajare a teritoriului, efectuarea lucrărilor de investiții în scopul realizării acestora într-o concepție unitară; 
c)  de a aproba studiile de fezabilitate privind reabilitarea, extinderea și modernizarea dotărilor publice aferente serviciilor publice delegate; 
d) de a realiza investiții de interes comun în domeniul infrastructurii tehnico-edilitare aferente serviciilor publice delegate; 
e) de a finanța realizarea de lucrări necesare serviciilor publice delegate; 
f) va dobândi bunurile de preluare în mod gratuit, 
g) de a inspecta bunurile, activitățile și serviciile publice delegate; de a verifica stadiul de realizare a investițiilor, precum și modul în care este satisfăcut interesul public; de a verifica respectarea obligațiilor asumate prin contract, cu notificarea prealabilă a delegatului și în condițiile prevăzute în caietul de sarcini și în regulamentul serviciului; 
h) de a aproba structura și ajustările de tarife propuse de către delegat, în baza avizului autorității de reglementare și în conformitate cu prevederile legale în vigoare; 
i) de a rezilia contractul, în condițiile legii, în cazul în care delegatul nu respectă obligațiile asumate prin contractul de delegare.  
   
CAPITOLUL VII 
 Obligațiile părților
Obligațiile delegatului 	
   Art.9. Delegatul are următoarele obligații: 
a) să obțină de la autoritățile competente avizele, acordurile și autorizațiile necesare prestării/furnizării serviciului/activității delegate; 
b) să respecte angajamentele luate prin contractele de delegare a gestiunii; 
c) să respecte prevederile regulamentului serviciului delegat, caietului de sarcini al serviciului și ale celorlalte reglementări specifice serviciului delegat; 
d) să servească toți utilizatorii din unitatea administrativ-teritorială unde i-a fost delegat/delegată serviciul/activitatea; 
e) să respecte indicatorii de performanță; 
f) să furnizeze delegatarului informațiile solicitate și să asigure accesul la toate informațiile necesare în vederea verificării și evaluării funcționării și dezvoltării serviciilor publice delegate în conformitate cu clauzele contractului de delegare și cu prevederile legale în vigoare; 
g) să aplice metode performante de management care să conducă la reducerea costurilor de operare, inclusiv prin aplicarea procedurilor concurențiale oferite de normele legale în vigoare; 
h) să preia de la delegatar, pe bază de proces-verbal de predare-preluare, patrimoniul aferent realizării serviciilor delegate; 
i) să efectueze serviciul public delegat conform prevederilor regulamentului serviciului și caietului de sarcini, în condiții de calitate și eficiență; 
j) să fundamenteze și să supună aprobării consiliului local prețurile/tarifele ce vor fi utilizate pentru serviciul delegat; 
k) să nu subdelege serviciul și bunurile care fac obiectul delegării; 
l) să ia toate măsurile necesare privind bunurile de retur, astfel încat, la încheierea contractului de delegare, să nu fie afectată capacitatea delegatarului de a realiza serviciul; 
n) să fundamenteze necesarul anual de fonduri pentru investiții din surse proprii; 
o) să propună delegatarului scoaterea din funcțiune a mijloacelor fixe aparținând patrimoniului delegat în baza legislației în vigoare; 
p) să transmită delegatarului modificările de patrimoniu apărute în cursul anului (cantitativ si valoric) la data de 31 decembrie a fiecărui an pentru înregistrarea în contabilitatea acesteia; 
r) să restituie bunurile de retur, în deplina proprietate, în mod gratuit și libere de orice sarcini, la încetarea contractului de delegare a gestiunii; 
s) la încetarea contractului de delegare a gestiunii din alte cauze decât termenul, forța majoră, delegatul este obligat să asigure continuitatea prestării activității în condițiile stipulate în contract, până la preluarea acesteia de către delegatar, dar nu mai mult de 90 de zile; 
ş) să notifice cauzele de natură să conducă la reducerea activității și măsurile ce se impun pentru asigurarea continuității activității; 
t) să ia masurile necesare privind igiena, siguranța la locul de muncă și normele de protecție a muncii; 
ţ) să predea la încheierea contractului toată documentația tehnico-economică referitoare la serviciul gestionat; 
       v) să respecte condițiile impuse de natura bunurilor, activităților sau serviciilor publice (protejarea secretului de stat, materiale cu regim special, condiții de siguranță în exploatare, protecția mediului, protecția muncii, condiții privind folosirea și protejarea patrimoniului etc.) 
x) în cazul în care delegatul sesizează existența sau posibilitatea existenței unei cauze de natură să conducă la imposibilitatea realizării activității ori serviciului public, va notifica de îndată acest fapt autorității publice, în vederea luării măsurilor ce se impun pentru asigurarea continuității activității  sau serviciului public; 

Obligațiile delegatarului 
   Art.10. Delegatarul are următoarele obligații: 
a) să predea delegatului la data intrării în vigoare a contractului de delegare toate bunurile, instalațiile, echipamentele și dotările aferente intregii activități, cu inventarul existent, libere de orice sarcini, pe baza de proces-verbal de predare-preluare; 
b) să notifice părților interesate, la cerere, informații referitoare la încheierea prezentului contract de delegare; 
c) să faciliteze delegatului autorizarea lucrărilor și investițiilor pe domeniul public și privat, în conformitate cu reglementările legale în vigoare; 
d) să își asume pe perioada derulării contractului de delegare toate responsabilitățile și obligațiile ce decurg din calitatea sa de proprietar; 
e) să ia toate măsurile pentru înlocuirea bunurilor pe care le scoate din uz, în așa fel încât să se păstreze capacitatea de a realiza serviciul public delegat; 
f) să nu îl tulbure pe delegat în exercițiul drepturilor rezultate din prezentul contract de delegare; 
g) să nu modifice în mod unilateral contractul de delegare, în afară de cazurile prevăzute expres de lege; 
h) să notifice delegatului apariția oricăror împrejurări de natură să aducă atingere drepturilor acestuia; 
i) să verifice periodic următoarele: serviciile publice furnizate și nivelul de calitate al acestora; îndeplinirea indicatorilor de performanță și aplicarea penalităților pentru neîndeplinirea acestora; asigurarea unor relații echidistante și echilibrate între delegat și utilizatori; clauzele de administrare, întreținere și predare a bunurilor publice.  
   
CAPITOLUL VIII 
  Prețurile/tarifele practicate și procedura de stabilire, modificare sau ajustare a acestora 

   Art.11. Stabilirea, ajustarea și modificarea prețurilor și tarifelor se vor efectua în conformitate cu procedura de stabilire, modificare sau ajustare a prețurilor și tarifelor specifică serviciului delegat și cu respectarea prevederilor legilor speciale. 
   Art.12. Contravaloarea serviciilor publice delegate se va determina în baza prețurilor în vigoare și a cantităților stabilite conform procedurii de facturare.
  
   CAPITOLUL IX 
Încetarea contractului de delegare a gestiunii 

   Art.13. Prezentul contract de delegare a gestiunii încetează în următoarele situații: 
a) la expirarea duratei stabilite prin contractul de delegare, dacă părțile nu convin, în scris, prelungirea acestuia în condițiile legii; 
b) în cazul în care interesul național sau local o impune, prin denunțarea unilaterală de către delegatar. 
c) în cazul nerespectării obligațiilor contractuale de către părți, prin reziliere, cu plata unei despăgubiri în sarcina părții în culpă; 
d) la dispariția, dintr-o cauză de forță majoră, a sistemului sau în cazul imposibilității obiective a delegatului de a-l exploata, prin renunțare, fără plata unei despăgubiri; 
e) în cazul reorganizării judiciare sau a falimentului delegatului; 
f) alte clauze de încetare a contractului de delegare a gestiunii, convenite de părți, fără a aduce atingere prevederilor legale în vigoare. 

   CAPITOLUL XI 
Clauze contractuale referitoare la împărțirea responsabilităților de mediu între părți

   Art.14. Responsabilitățile cu privire la mediu cad în sarcina delegatului. 

   CAPITOLUL XII 
Forța majoră 

   Art.15. (1) Niciuna dintre părțile contractante nu răspunde de neexecutarea la termen sau/și de executarea în mod necorespunzător, total ori parțial, a oricărei obligații care îi revine în baza prezentului contract de delegare a gestiunii, dacă neexecutarea sau executarea necorespunzatoare a obligației respective a fost cauzată de forța majoră. 
(2) Partea care invocă forța majoră este obligată să notifice celeilalte părți în termen de 24 ore producerea evenimentului, precum și dovada forței majore și să ia toate măsurile posibile în vederea limitării consecințelor lui. 
(3) Dacă în termen de 3 zile de la producerea evenimentul respectiv nu încetează, părțile au dreptul să își notifice încetarea de plin drept a prezentului contract de delegare a gestiunii fără ca vreuna dintre ele să pretindă daune interese.
  
   CAPITOLUL XIII 
  Administrarea patrimoniului public și privat 

   Art.16. Delegatul va administra patrimoniul public ce deservește serviciul public de alimentare cu apă și de canalizare al Comunei Făcăeni.   
  



CAPITOLUL XIV 
  Rezilierea contractului de delegare a gestiunii 

   Art.17. Delegatarul poate rezilia unilateral prezentul contractul de delegare în cazul în care se constată nerespectarea gravă, repetată sau prelungită a indicatorilor de performanță în furnizarea/prestarea serviciului respectiv. 

   CAPITOLUL XV 
Răspunderea contractuală 

   Art.18.  (1) Nerespectarea dovedită de către părțile contractante a obligațiilor contractuale prevăzute în prezentul contract de delegare a gestiunii atrage răspunderea contractuală a părții în culpă. 
(2) Partea în culpă este obligată la plata penalităților prevăzute în caietul de sarcini, iar dacă acestea nu acoperă paguba, pentru partea neacoperită este obligată suplimentar la daune interese.
(3) Părțile contractante vor stabili în mod explicit care sunt penalitățile pentru neîndeplinirea fiecăreia dintre obligațiile asumate în prezentul contract.  
   
CAPITOLUL XVI 
  Litigii 

   Art.19. Litigiile de orice fel ce decurg din executarea contractului de delegare a gestiunii se supun instanței judecătorești competente, potrivit legii.  
  
 CAPITOLUL XVIII 
  Alte clauze 

    Art.20. Modificarea prezentului contract de delegare a gestiunii se face numai prin act adițional încheiat între părțile contractante. Actul adițional se aprobă de consiliul local şi se semnează de autoritatea executivă prin reprezentantul unităţii administrativ-teritoriale. 
    Art.21 (1) Finanţarea pentru lucrările de investiţii la serviciului public de alimentare cu apă și de canalizare al Comunei Făcăeni, se realizează din alocaţii bugetare.  
   	(2) Cheltuielile ocazionate de plata diverselor acorduri, avize, autorizaţii, întreţinerea (cheltuieli utilităţi, tratarea apei, etc.) reparaţiile şi plata salariilor se vor suporta de către delegat, ca urmare a gestionării resurselor financiare din autofinanţare. 
     Art.22 Delegatul are obligaţia să obţină de la autorităţile competente toate autorizațiile/avizele prevăzute de legislația în vigoare. 

Prezentul contract de delegare a gestiunii intră în vigoare la data înregistrării și semnării lui și a fost încheiat în 4 exemplare. 


	      DELEGATAR,					            DELEGAT,
             
            COMUNA FĂCĂENI                        S.C. GOSPODĂRIRE COMUNALĂ FĂCĂENI S.R.L.
	         PRIMAR						      ADMINISTRATOR
            Nuți ROȘU       						Aurelian LAZĂR





